सड़क किनारे पड़ी है गिट्टी और बोल्डर राहगीर- दुकानदार हो रहे घायल
भास्कर संवाददाता | प्रभातपट्टन
नगर से मुलताई-अमरावती मुख्य सड़क मार्ग के किनारे जगह-जगह गिट्टियां और बोल्डर होने से आवागमन में काफी परेशानियों का सामना करना पड़ रहा है। बस स्टैंड से बीएलपी कॉलोनी तक जमीन कहीं ऊंची और कहीं नीची है। कॉलोनी के दोनों प्रतीक्षालयों के सामने गिट्टियां और बोल्डर सड़क पर आ गए हैं, लेकिन पीडब्ल्यूडी के कर्मचारियों द्वारा इस ओर ध्यान नहीं दिया जा रहा है। लोगों ने बताया सड़क पर बोल्डर, गिट्टियों के कारण भारी भरकम वाहनों की अंधाधुंध रफ्तार और क्रासिंग के समय दुकानों व मकानों तक गिट्टियां उछलती हैं। जिससे लोग घायल हो रहे हैं। बीएलपी कॉलोनी में अधिकांश सरकारी कार्यालय, अस्पताल, बैंक, पोस्ट ऑफिस स्कूल व छात्रावास सहित अन्य संस्थाएं होने से अधिकतर लोगों का इस मार्ग से दिन भर आवागमन लगा रहता है। प्रतीक्षालयों के सामने और सड़क किनारे पड़ी गिट्टियों और बोल्डर वाहनों की आवाजाही में परेशानी होती है। इससे दुर्घटना की आशंका बनी रहती है। दुकानदारों व लोगों ने प्रशासन से इस ओर ध्यान देने की मांग की।
hin_Deva san_Deva hin_Deva